
讘讻讜专讜转 讟讜 注"讘 - 驻讬专讜砖 砖讟讬讬谞讝诇抓

讗讬讻讗 讚讗诪专讬 [讬砖 讗讜诪专讬诐] 砖诇诪讚讬诐 讗讬住讜专 讙讬讝讛 讜讞诇讘 诪讻转讜讘 讝讛 讘讗讜驻谉 讗讞专: "转讝讘讞 讜讗讻诇转" (讚讘专讬诐 讬讘, 讟讜) 鈥� 讗讬谉 诇讱 讘讛谉 讛讬转专 讗讻讬诇讛 讗诇讗 诪砖注转 讝讘讬讞讛 (砖讞讬讟讛) 讜讗讬诇讱, 讜讗讬诇讜 讙讬讝讛 讜讞诇讘, 砖讛诐 讛谞讗讜转 砖诪讞讬讬诐 鈥� 讗住讜专讜转. 讜诪注讬专讬诐: 讜诇讚专讱 讝讜, 讗讘诇 驻讜讚讬谉 讗转 讛拽讚砖讬诐 砖谞驻住诇讜 注诇 诪谞转 诇讛讗讻讬诇谉 诇讻诇讘讬诐 鈥� 讛讻讬 谞诪讬 讚讗诪专 [讻讱 讙诐 讻谉 讗讜诪专] 转谞讗 讝讛, 讻诇讜诪专, 诪讜转专 讛讚讘专 诇砖讬讟转讜.


讗 砖谞讬谞讜 讘诪砖谞讛: 讜讜诇讚谉 讜讞诇讘谉 砖诇 驻住讜诇讬 讛诪讜拽讚砖讬诐 讗住讜专 讘讛谞讗讛 诇讗讞专 驻讚讬讜谞谉. 讜诪讘专专讬诐: 讛讬讻讬 讚诪讬 [讻讬爪讚 讘讚讬讜拽 诪讚讜讘专] 砖讜诇讚诐 讗住讜专? 讗讬诇讬诪讗 [讗诐 转讗诪专] 讘诪拽专讛 讚讗讬注讘专 讜讗讬转讬诇讬讚 [砖讙诐 讛转注讘专, 讜讙诐 谞讜诇讚] 诇讗讞专 驻讚讬讜谞谉 鈥� 讗诪讗讬 [诪讚讜注] 讛讜诇讚讜转 讗住讜专讬诐? 讜讛专讬 讻诪讜 讜诇讚 砖诇 爪讘讬 讜讗讬诇 谞讬谞讛讜 [讛诐], 讻诇讜诪专, 讞讜诇讬谉 讙诪讜专讬诐! 讗诇讗 爪专讬讱 诇讜诪专 讚讗讬注讘专 [砖讛转注讘专] 诇驻谞讬 驻讚讬讜谞谉 讜讗讬转讬诇讬讚 [讜谞讜诇讚] 诇讗讞专 驻讚讬讜谞谉. 讜讬砖 诇讚讬讬拽 诪讻讗谉: 讗诇讛 讗住讜专讬诐, 讛讗 [讗讘诇] 讗诐 讙诐 谞讜诇讚讜 诇驻谞讬 驻讚讬讜谞谉 鈥� 诪讬拽讚砖 谞诪讬 拽讚砖讬 [讛专讬讛诐 拽讚讜砖讬诐 讙诐 讻谉].


讜诪讘专专讬诐: 诪谞讗 讛谞讬 诪讬诇讬 [诪谞讬谉 讛讚讘专讬诐 讛诇诇讜] 砖讜诇讚讜转 讘注诇讬 诪讜诪讬诐 讙诐 讛诐 拽讚讜砖讬诐? 讚转谞讜 专讘谞谉 [砖砖谞讜 讞讻诪讬诐]: 谞讗诪专 讘讬讞住 诇拽专讘谉 砖诇诪讬诐: "讗诐 诪谉 讛讘拽专 讛讜讗 诪拽专讬讘 讗诐 讝讻专 讗诐 谞拽讘讛 转诪讬诐 讬拽专讬讘谞讜" (讜讬拽专讗 讙, 讗), 讜诪讚讜注 谞转驻专砖讜 讝讻专 讜谞拽讘讛? 讜讛诇讗 讘讻诇诇 "讘拽专" 讝讻专 讜谞拽讘讛! 讗诇讗 "讝讻专" 鈥� 诇专讘讜转 讗转 讛讜诇讚, 讜"谞拽讘讛" 鈥� 诇专讘讜转 讗转 讛转诪讜专讛, 砖讗诐 讛诪讬专 (讛讞诇讬祝) 讘讛诪转 砖诇诪讬诐 讘讘讛诪转 讞讜诇讬谉 鈥� 讗祝 讛讬讗 谞注砖讬转 讘讛诪转 砖诇诪讬诐.


讜讗讬谉 诇讬 讗诇讗 讜诇讚 拽讚砖讬诐 转诪讬诪讬谉 讜转诪讜专转 转诪讬诪讬诐, 讜讗讜诇诐 讜诇讚讬 讘注诇讬 诪讜诪讬谉 讜转诪讜专转 讘注诇讬 诪讜诪讬谉, 诪谞讬谉 砖讞诇讛 讗祝 注诇讬讛诐 拽讚讜砖讛, 诇诪专讜转 砖讘注诇讬 讛诪讜诪讬诐 注爪诪诐 驻住讜诇讬诐 诇讛拽专讘讛? 讻砖讛讜讗 讗讜诪专 "讗诐 讝讻专", 讛专讬 "讗诐" 诇砖讜谉 专讬讘讜讬 讛讬讗 鈥� 诇专讘讜转 讜诇讚 讘注诇讬 诪讜诪讬谉, 讜讻谉 "讗诐 谞拽讘讛" 鈥�/p>


诇专讘讜转 转诪讜专转 讘注诇讬 诪讜诪讬谉. 讘 讜砖讜讗诇讬诐: 讗讜转谉 讜诇讚讜转 砖谞讜诇讚讜 诇讗讞专 驻讚讬讜谞谉 砖诇 驻住讜诇讬 讛诪讜拽讚砖讬诐, 砖砖谞讬谞讜 讘诪砖谞讛 砖讛诐 讗住讜专讬诐 讘讛谞讗讛, 诪讛 转讛讗 注诇讬讛谉, 诪讛 讬注砖讜 讘讛诐? 讜诪住讘讬专讬诐: 讗诐 谞讜诇讚讜 诇驻谞讬 驻讚讬讜谞谉 鈥� 诪讬驻诇讙 驻诇讬讙讬 讘讛讜 [讞诇讜拽讬诐 讘讛诐] 讞讻诪讬诐 诪讛 讚讬谞诐, 讗讬讻讗 诇诪讗谉 讚讗诪专 [讬砖 诪讬 砖讗讜诪专]: 拽讚砖讬 [拽讚讜砖讬诐 讛诐] 讗驻讬诇讜 诇讬拽专讘 注诇 讙讘讬 讛诪讝讘讞, 砖讛专讬 讛诐 注爪诪诐 转诪讬诪讬诐. 讜讗讬讻讗 诇诪讗谉 讚讗诪专 [讜讬砖 诪讬 砖讗讜诪专]: 诇讗 讬讛讗 讛谞讜诇讚 拽讚讜砖 讬讜转专 诪讗诪讜, 讜诇驻讬讻讱 讗讬谞诐 拽讚讜砖讬诐 诇讛拽专讘讛, 讗诇讗 拽讚砖讬 [拽讚讜砖讬诐 讛诐] 诇专注讬讬讛, 砖讬专注讜 注讚 砖讬讬驻讜诇 讘讛诐 诪讜诐, 讜讬驻讚讜 讗讜转诐.


 讗讘诇 讗诐 谞讜诇讚讜 诇讗讞专 驻讚讬讜谞谉 砖诇 讗诪讜转讬讛诐 诪讛 转讛讗 注诇讬讛谉? 讗诪专 专讘 讛讜谞讗: 讻讜谞住谉 诇讻讬驻讛 (诪讻谞讬住诐 诇讞讚专 住讙讜专) 讜讛谉 诪转讬谉 砖诐 讘专注讘. 讜讟注诐 讛讚讘专, 讚讛讬讻讬 诇讬注讘讬讚 [砖讛专讬 讗讬讱 谞注砖讛]? 诇讬拽专讘讬谞讛讜 [谞拽专讬讘 讗讜转诐] 鈥� 讗讬 讗驻砖专, 砖讛专讬 诪讻讞 拽讚讜砖讛 讚讞讜讬讛 拽讗转讜 [讛诐 讘讗讬诐], 砖谞讜诇讚讜 诇讘讛诪讛 砖讻讘专 谞驻讚转讛 讜讬爪讗讛 诇讞讜诇讬谉. 诇讬驻专拽讬谞讛讜 [砖谞驻讚讛 讗讜转诐] 鈥�/span> 诇讗 讗诇讬诪讬 诇诪讬转驻住 [讗讬谉 讛诐 讞讝拽讬诐, 讗讬谉 拽讚讜砖转诐 讞讝拽讛 讚讬讛, 讻讚讬 诇转驻讜住] 讗转 驻讚讬讜谞谉 讘拽讚讜砖讛 转讞转诐, 讜诇讻谉 讛诐 注爪诪诐 讗讬谞诐 讬讜爪讗讬诐 诇讞讜诇讬谉.


 讜诪注讬专讬诐:  讗诪专讬 讘诪注专讘讗 诪砖诪讬讛 [讗诪专讜 讘讗专抓 讬砖专讗诇 诪砖诪讜] 砖诇 专讘讬 讞谞讬谞讗: 讜诇讚讜转 讗诇讜, 住诪讜讱 诇驻讚讬讜谞谉 诪转驻讬住谉 (诪拽讚讬砖诐) 诇砖诐 讗讜转讜 诪讬谉 讝讘讞 砖诇 讗诪诐. 讜转诪讛讬诐: 住诪讜讱 诇驻讚讬讜谞谉? 诇诪讬诪专讗 [讛讗诐 诇讜诪专] 砖讘谞讬 驻讚讬讬讛 谞讬谞讛讜 [讛诐]? 讜讛专讬 讗诪专谞讜 砖诇讗 谞讬转谉 诇驻讚讜转诐! 讗诇讗 讗讬诪讗 [讗诪讜专]: 住诪讜讱 诇驻讚讬讜谉 讗诪谉, 讻砖讛诐 讘诪注讬 讗诪诐, 诪转驻讬住谉 (诪拽讚讬砖诐) 诇砖诐 讗讜转讜 讝讘讞 砖诇 讗诪诐, 砖讗诐 讛讬转讛 讗诐 讛讜诇讚 讘讛诪转 砖诇诪讬诐 鈥� 讬转驻讬住讜 诇砖诇诪讬诐. 讜讻砖讗诪讜 谞驻讚讬转 鈥� 讛讜诇讚 讗讬谞讜 谞驻讚讛 讜谞讚讞讛 注诪讛, 砖讛专讬 讛讜讗 拽讚讜砖 讘驻谞讬 注爪诪讜.      讜砖讜讗诇讬诐: 讟注诪讗 诪讗讬 [讟注诐 讛讚讘专 诪讛讜]? 诪讚讜注 诇讗 诇讛砖讗讬专 讗转 讜诇讚讜转 讛拽讚砖讬诐 讻驻讬 砖讛诐? 讗诪专 专' 诇讜讬: 讙讝讬专讛 砖诪讗 讬讙讚诇 诪讛谉 注讚专讬诐 注讚专讬诐, 讜讬讘讜讗 诇讬讚讬 转拽诇讛 砖诇 讛谞讗讛 诪拽讚砖讬诐.


讘注拽讘讜转 讚讘专讬 专' 讞谞讬谞讗, 讘注讗 诪讬谞讬讛 [砖讗诇 讗讜转讜] 专讘讬谞讗 诪专讘 砖砖转: 诪讛讜 砖诪转驻讬住谉 讗转 讜诇讚讜转 讘注诇讬 讛诪讜诪讬诐 讻砖讛诐 讘诪注讬 讗诪诐 诇讻诇 讝讘讞 砖讬专爪讛, 讜诇讗讜 讚讜讜拽讗 诇诪讬谉 讝讘讞 砖诇 讗诪诐? 讗诪专 诇讬讛 [诇讜]: 讗讬谉 诪转驻讬住谉. 砖讗诇 讗讜转讜: 诪讗讬 讟注诪讗 [诪讛 讟注诐 讛讚讘专]? 讗诪专 诇讬讛 [诇讜]: 讙诪专 [讛专讬讛讜 诇诪讚] 讙讝讬专讛 砖讜讜讛 "讘砖注专讬讱" "讘砖注专讬讱" 诪讘讻讜专, 砖讘讘讻讜专 谞讗诪专: "讘砖注专讬讱 转讗讻诇谞讜" (讚讘专讬诐 讟讜, 讻讘), 讜讘驻住讜诇讬 讛诪讜拽讚砖讬诐 谞讗诪专: "讘讻诇 砖注专讬讱" (讚讘专讬诐 讬讘, 讟讜), 诇诇诪讚谞讜: 诪讛 讘讻讜专 鈥� 讗讬谉 诪转驻讬住谉 诇讻诇 讝讘讞 砖讬专爪讛, 讚讻转讬讘 [砖谞讗诪专]: "讗讱 讘讻讜专 讗砖专 讬讘讻专 诇讛' 讘讘讛诪讛 (讜讙讜') 诇讗 讬拽讚讬砖 讗讬砖 讗转讜" (讜讬拽专讗 讻讝, 讻讜), 讗诇讗 讛专讬讛讜 谞砖讗专 讘拽讚讜砖转 讘讻讜专, 讗祝 讛谞讬 [讗诇讛], 讜诇讚讬 驻住讜诇讬 讛诪讜拽讚砖讬诐 鈥� 讗讬谉 诪转驻讬住谉 诇讻诇 讝讘讞 砖讬专爪讛, 讗诇讗 诇诪讬谉 讝讘讞 砖诇 讗诪诐, 砖讛专讬 拽讚讜砖讛 砖讬砖 讘讛诐 鈥� 拽讚讜砖转 讗诪诐 讛讬讗.


 讜诪注讬专讬诐:  转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转讜] 砖诇 专讘 砖砖转: 拽讚砖讬诐 砖拽讚诐 诪讜诐 拽讘讜注 诇讛拽讚讬砖谉 鈥� 诪转讞讬诇转诐 讗讬谉 讙讜驻诐 拽讚讜砖 诇讛拽专讘讛, 讜诇讻谉, 诇讗讞专 砖谞驻讚讜 讞讬讬讘讬谉 讘讘讻讜专讛 讜讘诪转谞讜转. 讜讛讜讗讬诇 讜讗讬谉 诇讛诐 讚讬谉 拽专讘谉, 注诇 讻谉 讘讬谉 诇驻谞讬 驻讚讬讜谞谉 讘讬谉 诇讗讞专 驻讚讬讜谞谉 鈥� 讛讙讜讝讝 讜讛注讜讘讚 讘讛谉 讗讬谞讜 住讜驻讙 讗转 讛讗专讘注讬诐. 讜讻谉 讘讬谉 诇驻谞讬 驻讚讬讜谞谉 讘讬谉 诇讗讞专 驻讚讬讜谞谉 鈥� 讗讬谉 注讜砖讬谉 转诪讜专讛, 砖讗诐 讗诪专 注诇 讘讛诪转 讞讜诇讬谉 砖转讛讗 转讞转讬讛 鈥� 讗讬谉 讛讬讗 拽讚讜砖讛. 


讜诇驻谞讬 驻讚讬讜谞谉 鈥� 诪讜注诇讬谉 讘讛谉, 讬砖 讘讛诐 讚讬谉 诪注讬诇讛 讻砖讗专 谞讻住讬 讛拽讚砖, 讜诇讗讞专 驻讚讬讜谞谉鈥� 讗讬谉 诪讜注诇讬谉 讘讛谉. 讜讜诇讚讜转讬讛谉 砖谞讜诇讚讜 诇讗讞专 驻讚讬讜谞诐 鈥� 讛专讬讛诐 讞讜诇, 讜讗诐 谞讜诇讚讜 拽讜讚诐 讛驻讚讬讜谉 鈥� 谞驻讚讬谉 讛讜诇讚讜转 诇诪专讜转 砖讛诐 转诪讬诪讬诐, 讜讗诐 专讜爪讛 诇讛拽讚讬砖 讗转 讛讜诇讚讜转 鈥� 诪转驻讬住谉 诇讻诇 讝讘讞 砖讬专爪讛. 讻诇诇讜 砖诇 讚讘专: 讛专讬 讛谉 讻讞讜诇讬谉 诇讻诇 讚讘专讬讛诐, 诇讻诇 讚讬谞讬讛诐, 讜讗讬谉 诇讱 讘讛诐 砖讬谞讜讬 诪讻诇 讘讛诪转 讞讜诇讬谉, 讗诇讗 诪爪讜转 注诇讜讬 (讛注专讻讛) 讜驻讚讬讬讛 讘诇讘讚.


 讗讘诇 拽讚砖讬诐 讘注诇讬 诪讜诐 砖拽讚诐 讛拽讚讬砖谉 讗转 诪讜诪谉, 讗讜 砖拽讚诐 诪讜诐 注讜讘专 诇讛拽讚讬砖谉 讜专拽 诇讗讞专 诪讻讗谉 谞讜诇讚 诪讜诐 拽讘讜注 鈥� 讻讘专 谞转拽讚砖 讙讜驻诐 诇诪讝讘讞, 讜诇讻谉 讻砖谞驻讚讜 讛专讬 讛诐 驻讟讜专讬谉 诪谉 讛讘讻讜专讛 讜诪谉 讛诪转谞讜转. 讘讬谉 诇驻谞讬 驻讚讬讜谞谉 讘讬谉 诇讗讞专 驻讚讬讜谞谉 鈥� 讛讙讜讝讝 讜讛注讜讘讚 讘讛谉 住讜驻讙 讗转 讛讗专讘注讬诐. 讜讘讬谉 诇驻谞讬 驻讚讬讜谞谉 讘讬谉 诇讗讞专 驻讚讬讜谞谉 鈥� 注讜砖讬谉 转诪讜专讛.


诇驻谞讬 驻讚讬讜谞谉 鈥� 诪讜注诇讬谉 讘讛谉, 讬砖 讘讛诐 讚讬谉 诪注讬诇讛, 讜诇讗讞专 驻讚讬讜谞谉 鈥� 讗讬谉 诪讜注诇讬谉 讘讛谉, 砖讻讘专 讗讬谞诐 专讻讜砖 讛讛拽讚砖 讗讜 讛诪讝讘讞. 讜讜诇讚讜转讬讛谉 砖谞转注讘专讜 讘讛诐 拽讜讚诐 驻讚讬讜谞谉, 讙诐 讗诐 谞讜诇讚讜 诇讗讞专 驻讚讬讜谞诐 鈥� 拽讜讚砖, 砖讻讘专 谞转拽讚砖讜 讘拽讚讜砖转 讗诪诐 诇诪讝讘讞, 讜讗讬谉 讜诇讚讜转 讗诇讛 谞讬驻讚讬谉 讻诇 注讜讚 讛诐 转诪讬诪讬谉. 讜讗诐 讘专爪讜谞讜 诇讛拽讚讬砖诐 讗讬谉 诪转驻讬住谉 讗转 讛讜诇讚讜转 诇讻诇 讝讘讞 砖讬专爪讛, 讗诇讗 诇诪讬谉 讝讘讞 砖诇 讗诪诐 (讜讻讚讘专讬 专讘 砖砖转). 讻诇诇讜 砖诇 讚讘专: 拽讚砖讬诐 砖谞驻诇 讘讛诐 诪讜诐 讜谞驻讚讜 讛专讬 讛谉 讻讛拽讚砖 诇讻诇 讚讘专讬讛诐, 讜讗讬谉 诇讱 讘讛谉 讗诇讗 讛讬转专 讗讻讬诇讛 讘诇讘讚.


讜诪讘讗专讬诐: "讻诇诇讜 砖诇 讚讘专" 讚专讬砖讗 [砖谞讗诪专 讘讛转讞诇讛], 讘讗诇讜 砖拽讚诐 诪讜诪诐 诇讛拽讚砖诐 鈥� 诇讗转讜讬讬 [诇讛讘讬讗, 诇专讘讜转] 讚讬谉 砖讜讞讟谉 讘讞讜抓 砖讛讜讗 驻讟讜专, "讻诇诇讜 砖诇 讚讘专" 讚住讬驻讗 [砖谞讗诪专 讘住讜祝], 讘讗诇讜 砖拽讚诐 讛拽讚砖诐 讗转 诪讜诪诐

